OFICINA DEL VOLUNTARIAT SOCIAL DE LA UPC	

2002 – 2003

•	Espai Solidari
•	Programa d’Atenció a Estudiants amb Necessitats Educatives Especial
•	Servei d’Orientació i Assessorament Personal

Organitza:
Vicerectorat d’Estudiants
Enginyeria Sense Fronteres	Patrocina:
Consell Social de la UPC
Fundació “la Caixa”
Col·labora:
Centre de Cooperació per al Desenvolupament
Consell d’Estudiants de la UPC
Univers	

ÍNDEX	

1. PRESENTACIÓ I RESUM DE L’ACCIÓ
1.1. Títol
1.2. Marc de presentació
1.3. Personalitat jurídica
1.4. Duració
1.5. Pressupost
1.6. Breu descripció de l’acció
2. QUADRE - RESUM DE L’ACCIÓ
3. ANTECEDENTS
3.1. Projecte d’Implantació d’un Programa de Voluntariat Social a la UPC
3.2. Situació a altres universitats
3.3. Altres activitats de solidaritat a la UPC
4. MOTIVACIÓ DEL PROJECTE
5. OBJECTIUS
5.1. Objectius globals
5.2. Objectius específics
6. PLA D’ACTIVITATS
7. PRESSUPOST

1. PRESENTACIÓ I RESUM DE L’ACCIÓ	

1.1. Títol

OFICINA DEL
VOLUNTARIAT SOCIAL 
DE LA UPC	

1.2. Marc de presentació
Aquesta iniciativa està impulsada conjuntament pel Vicerectorat d’Estudiants i per Enginyeria Sense Fronteres, amb el recolzament econòmic del Consell Social de la UPC i la Fundació “la Caixa”. Neix amb vocació de ser un servei que s’ofereix a tota la comunitat universitària i, especialment, a les associacions de solidaritat, complementari a d’altres iniciatives de caràcter social amb les que ja compta la Universitat. 

1.3. Personalitat jurídica
L’Oficina del Voluntariat Social de la UPC, a partir d’ara l’Oficina, pertany a la UPC i es caracteritza per comptar amb representants de la Universitat i amb membres de les associacions de solidaritat en el seu Consell Directiu.

1.4. Duració
Està previst que l’Oficina tingui una duració indefinida mentre es mantingui la seva actual personalitat jurídica. El Pla d’Activitats serà anual i s’iniciarà cada any al febrer coincidint amb l’inici del 2n quadrimestre. 

1.5. Pressupost 

El pressupost serà anual i dependrà de les fonts de finançaments amb les que es pugui comptar cada any. Pel 2002 el pressupost suma un total de 66.500 €  (veure punt 8).

1.6. Breu descripció de l’acció

Aquesta iniciativa pretén contribuir a la vessant social, humana i solidària de la formació que la Universitat ofereix als seus membres. Per això es proposa la implantació progressiva d’una sèrie de programes als campus de la UPC, que serveixin per difondre actituds i valors de solidaritat i respecte i permetin a tothom gaudir plenament de la vida universitària. 

Els programes que es proposa impulsar inicialment són:
•	Espai Solidari
•	Programa d’Atenció a Estudiants amb Necessitats Educatives Especials
•	Servei d’Orientació i Assessorament Personal

Per a la implantació i seguiment d’aquest servei es crearà un Consell Directiu format per  representats dels òrgans de govern de la Universitat i representants de les associacions de solidaritat de la UPC. 

2.QUADRE - RESUM DE L’ACCIÓ 	

Títol de l’acció:
OFICINA DEL VOLUNTARIAT SOCIAL DE LA UPC	

Responsables: 
Consell Directiu format per:
•	1 representant de l’Equip Rectoral
•	1 representant del Consell Social
•	1 representant del CCD
•	2 representants de les associacions de solidaritat de la UPC

Objectius:
•	Incorporar dins de les activitats de la Universitat el treball per una societat més justa, solidària i compromesa amb els sectors socials més desfavorits.
•	Oferir de forma coordinada entre Universitat i el sector associatiu espais de formació integral de la persona.
•	Sensibilitzar la comunitat universitària de les desigualtats socials per mitjà d’informació, formació i possibilitat d’acció (voluntariat).
	
Calendari de 2002: Està previst que la Oficina iniciï les seves activitats el febrer de 2002 	
Pressupost per l’any 2002:  66.500 €	

Activitats previstes dins de cada programa:

ESPAI SOLIDARI
1.	Consolidar i ampliar les tasques de promoció del voluntariat que es van iniciar en el projecte de voluntariat social executat l’any 2001. 
2.	Crear punts d’informació a partir de les associacions de solidaritat dels diferents campus de la UPC que serveixin com a espai d’acollida pel voluntariat i per les mateixes associacions. 
3.	Generar recursos que donin un suport específic per les associacions de solidaritat o iniciatives que puguin sorgir. 
4.	Impulsar un espai de coordinació i intercanvi entre les diferents associacions de solidaritat de la UPC. 
5.	Fer campanyes periòdiques de sensibilització amb l’objectiu de fomentar l’esperit crític i el compromís vers l’acció transformadora.
6.	Articular un grup de voluntaris amb una formació específica per al treball amb la gent gran.
7.	Coordinar la formació dels estudiants que donen classes d’informàtica les aules de gent gran de la Fundació “la Caixa”.

PROGRAMA D’ATENCIÓ A ESTUDIANTS AMB NECESSITATS EDUCATIVES ESPECIALS - PAENEE
1.	Donar assessorament psicològic, pedagògic i jurídic a estudiants i professors.
2.	Formació específica dirigida al professorat.
3.	Realitzar activitats periòdiques de sensibilització específica dirigida a tota la comunitat universitària.
4.	Donar assessorament sobre l’ús i l’adequació dels ajuts tècnics.
5.	Canalitzar el voluntariat procedent del Programa de Voluntariat Social.

SERVEI D’ORIENTACIÓ I ASSESSORAMENT PERSONAL - SOAE
1.	Donar assessorament en la resolució de conflictes personals.
2.	Orientar en la resolució de problemes de rendiment acadèmic.

Recursos necessaris:
•	Una persona remunerada a temps complert  que desenvolupi el càrrec de director de l’Oficina. El perfil d’aquesta persona es caracteritza per tenir una àmplia experiència en activitats de solidaritat, especialment, en la gestió de l’associacionisme i voluntariat. 
•	Una persona remunerada a temps parcial que sigui psicòloga i es responsabilitzi dels programes PAENEE i  SOAE. Aquesta persona ha de ser experta en programes d’intervenció social.
•	4 becaris a 10hores/setmana per cobrir la franja diària d’atenció al públic. Aquest becaris, a part de fer l’acollida dels voluntaris, donarien suport als projectes plantejats pels diferents programes. 
•	Un espai de treball amb les condicions adients per a desenvolupar la feina 3 persones (taules, PCs, telèfon, accés a la xarxa, armari, arxivador i material d’escriptori,...).
•	Un suport infrastructural per fer difusió del programa de voluntariat i poder arribar a la totalitat de la comunitat universitària.

3. ANTECEDENTS	

3.1. Projecte d’Implantació d’un Programa de Voluntariat Social a la UPC

El passat mes de novembre de 2000 Enginyeria Sense Fronteres va presentar a la UPC un projecte que pretenia impulsar i consolidar a la Universitat el voluntariat i l’acció social vers els sectors socials més desfavorits. Aquest projecte era d’abast reduït i les seves activitats només arribaven al conjunt dels campus de Barcelona de la UPC. El motiu d’haver limitat l’àmbit d’actuació era el caràcter de projecte pilot que tenia la iniciativa. Més que arribar a un gran nombre de membres de la comunitat universitària, es volia consolidar un punt d’informació que donés un servei de qualitat i, posteriorment, permetés estendre l’experiència de manera progressiva als altres campus de la UPC.

El projecte s’ha vingut desenvolupant des de febrer de 2001. Durant aquest any gran part de les activitats que s’havien previst s’han dut a terme i, a manca de finalitzar-se, es pot considerar que els objectius que es plantejaven s’han pràcticament assolit. Entre d’altres resultats obtinguts, cal destacar els següents:

•	S’ha creat un punt d’informació des de on es promociona el voluntariat, es divulga el projecte, es fan activitats de sensibilització i es posa en contacte els voluntaris amb les entitats. Aquest punt d’informació és el que després ha derivat en l’Oficina del Voluntariat Social de la UPC.
•	S’ha donat a conèixer la iniciativa a les entitats i administracions públiques relacionades amb la participació social i la promoció del voluntariat. Destacar els contactes mantinguts amb l’Institut Català del Voluntariat i la Federació Catalana del Voluntariat Social.
•	S’ha creat una base de dades de voluntaris i persones interessades per un costat, i entitats  i associacions per un altre, amb l’objectiu de posar en contacte la demanda i l’oferta del voluntariat.
•	S’han establert vincles amb unes determinades associacions en les que alguns dels voluntaris que arriben a la nostra Oficina realitzen les seves tasques de voluntariat. D’aquests voluntaris l’Oficina mateixa fa el seu seguiment. 
•	S’han realitzat activitats de sensibilització amb el propòsit de despertar l’esperit crític de la comunitat universitària i divulgar les activitats de l’Oficina.

En aquests moments l’Oficina està en un procés de consolidació de les seves activitats tot adequant-se als objectius i pla d’execució del present projecte que s’iniciarà al febrer del 2002.   

3.2. Situació a altres universitats

El punt de referència a nivell universitari de la Oficina del Voluntariat Social de la UPC és la Fundació Autònoma Solidària. A la Universitat Autònoma de Barcelona (UAB) les activitats de solidaritat i d’acció social vers els més desfavorits tenen una llarga tradició. Des de l’any 1994 han vingut desenvolupant programes de solidaritat que avui en dia estan àmpliament consolidats com són: el Programa d’Integració d’Universitaris amb Necessitats Especials, el Programa d’Integració de Presos i el Programa de Salut. També destaca el gran volum d’activitats de sensibilització i difusió del voluntariat que realitzen al llarg de l’any. Cal subratllar que, a diferència de la UPC que té els seus campus distribuïts per diferents ciutats de Catalunya, la UAB té la major part de les seves activitats acadèmiques concentrades al campus de Bellaterra, la qual cosa facilita el desenvolupament d’iniciatives de promoció de la solidaritat.

A la Universitat de Barcelona (UB) hi ha la Fundació Solidaritat UB que compta amb un punt d’informació dins la Universitat, especialitzat en temes de justícia, solidaritat i medi ambient. Disposen d’informació d’associacions que treballen en aquests camps, possibilitat de col·laboració i necessitats de voluntariat d’aquests col·lectius, campanyes puntuals, exposicions, xerrades, cursos de formació, etc. També tenen una oferta de formació en cooperació i política internacional molt consolidada.

3.3. Altres activitats de solidaritat a la UPC

L’Oficina del Voluntariat Social de la UPC neix amb el propòsit de complementar altres actuacions socials i de solidaritat amb les que ja compta la Universitat. Entre aquestes cal destacar el Servei d’Activitats Socials de la UPC (Univers) i el Centre de Cooperació per al Desenvolupament (CCD).

L’Univers té una llarga experiència en el suport i en la promoció de l’associacionisme a la UPC. L’Univers respon a l’interès de la Universitat de crear un servei que fomenti la vida universitària, mitjançant la promoció cultural, l’esportiva i les activitats d’atenció a la comunitat universitària, i que tot això ajudi a potenciar les relacions, a experimentar noves vivències, a despertar iniciatives, a participar en projectes i així complementar el paper formador de la UPC.

El CCD va ser creat l’any 1992 amb l’objectiu de potenciar la participació de membres de la UPC en activitats de cooperació amb països del Sud i d’obrir un espai de debat i de formació sobre la solidaritat i la problemàtica dels desequilibris. El CCD té un programa d’activitats llargament consolidat on destaquen els ajuts que concedeix cada any a les iniciatives de cooperació dutes a terme per persones i ONG de la UPC. Destacar que el CCD és una iniciativa capdavantera dins del conjunt de les universitats espanyoles.   	

4. MOTIVACIÓ DEL PROJECTE	

En els darrers temps, s’observa un creixent interès, sobretot entre els joves, per implicar-se en activitats voluntàries de caràcter solidari i cooperatiu. Es tracta d’un fenomen que ja s’ha observat en l’èxit que obtingueren els programes de voluntariat olímpic i paralímpic en el 92. Les associacions de cooperació pel desenvolupament viuen una demanda creixent de participació juvenil en camps de treball internacional i accions solidàries. 

Els campus de la UPC són uns espais privilegiats de relació entre els joves. Cap altre espai permet de posar en contacte permanent a tants joves i encara menys de proposar-los una acció col·lectiva d’interès social, més enllà de la seva dedicació a l’estudi. Les condicions dels campus ofereixen una oportunitat sense parió per la posta en marxa de programes de voluntariat social. La promoció de la participació social dels universitaris és també un instrument d’educació en democràcia, de construcció d’una democràcia socialment avançada, més participativa i solidària. Els anys universitaris ho són també d’aprenentatge social. Cal remarcar a més a més que existeix un molt ampli sector entre els membres universitaris disposats a dedicar part dels seu temps a accions solidàries de voluntariat, però que no sap com començar o a on adreçar-se per oferir la seva disponibilitat. Es tracta que la Universitat doni, com a mínim, la possibilitat de formació completa, no només la vessant tècnica sinó també la més humana i social.

La promoció d’actituds voluntàries i solidàries enforteix el teixit social d’un país i l’enriqueix humanament, el fa més fort, possibilitant un país de més qualitat. D’altra banda, en temps de crisi de models, els hàbits solidaris i de voluntariat poden ajudar en el manteniment d’un nivell de benestar i assistència social que els Estats no sempre poden garantir. Promoure des de la Universitat aquest voluntariat pot crear estructures de cooperació econòmicament i socialment rendibles. Això ens ateny a tots: professors, estudiants i personal d’administració i serveis.

És interessant remarcar que l’any 2001 ha estat l’Any Internacional del Voluntaris (AIV2001), declarat per l’Assemblea General de les Nacions Unides precisament degut a aquest notable i creixent interès de la població en dur a terme voluntàriament tasques de caire social i solidari. L’any ha sigut concebut amb el propòsit de fomentar el reconeixement de les persones voluntàries, facilitar el seu treball, crear una xarxa de comunicació i promocionar els beneficis del servei del voluntariat. L’Any ha ajudat a identificar un major nombre de necessitats que poden ésser alleugerides amb l’ajuda de voluntaris. Cada vegada hi ha un major nombre de persones interessades en oferir els seus serveis com voluntaris i les associacions de voluntaris reben més facilitats i recursos que els permeti continuar afrontat nous desafiaments. Aquest Any ha servit per reafirmar el compromís d’individus i de grups voluntaris. El govern, les associacions no governamentals, i el sector privat han desenvolupat noves formes de cooperació mútua per fomentar la participació de tots, contribuir a la solució de problemes existents i promoure una bona governabilitat.

Per últim, cal destacar que durant aquest anys ha desaparegut a l’Estat espanyol el Servei militar obligatori i per tant la Prestació Social Substitutòria. Per això s’està generant en la societat una demanda important de voluntariat social per cobrir les places que han deixat vacants els objectors. Cal que la Universitat, amb totes les possibilitats que té i des de la seva projecció social, mobilitzi la seva comunitat per donar resposta a aquesta situació.

5. OBJECTIUS	

5.1. Objectius globals

•	Incorporar dins de les activitats de la Universitat el treball per una societat més justa, solidària i compromesa amb els sectors socials més desfavorits.

•	Oferir de forma coordinada entre Universitat i el sector associatiu espais de formació integral de la persona.

•	Sensibilitzar la comunitat universitària de les desigualtats socials per mitjà d’informació, formació i possibilitat d’acció (voluntariat).

5.2. Objectius específics

•	Facilitar, amb l’ajut de voluntaris, l’accés a la Universitat als estudiants amb necessitats educatives especials (persones amb disminucions físiques, sensorials, etc.).

•	Fomentar l’associacionisme social estudiantil com a nucli dinamitzador de les activitats de voluntariat.

•	Establir un programa de voluntariat que permeti apropar als joves universitaris de la UPC a la realitat de la gent gran.

•	Donar suport psicopedagògic als estudiants que tinguin conflictes personals o problemes de rendiment acadèmic.

6. PLA D’ACTIVITATS	

Durant l’any 2002 l’Oficina del Voluntariat Social de la UPC pretén dur a terme 4 programes d’intervenció social cadascun dels quals compta amb una sèrie d’activitats a desenvolupar. Les activitats es duran a terme durant el període lectiu del 2n quadrimestre del curs 2001-2002 i el 1r quadrimestre del 2002-2003. Els programes previstos són els següents: 

ESPAI SOLIDARI
L’Espai solidari és el programa que dona continuïtat i amplia les activitats iniciades per l’actual Oficina iniciada durant el 2001. L’Espai té com a objectiu potenciar la participació de la comunitat universitària en projectes de voluntariat dins i fora de la UPC. Així mateix, té la finalitat de recolzar les iniciatives solidàries que duguin a terme membres de la UPC, tant com a grup com individualment, i promocionar el treball en xarxa. L’Espai Solidari també vol donar suport a les aules d’informàtica amb les que compta la Fundació “la Caixa” als seus esplais de gent gran. L’objectiu és apropar la gent gran a les noves tecnologies mitjançant el treball voluntari de joves universitaris. Els cursos i tallers de formació en informàtica i internet estan tenint una gran acceptació entre la gent gran, però el fet que els puguin impartir joves voluntaris pot ser una gran oportunitat per fer un apropament intergeneracional. Les activitats previstes dins l’Espai solidari per aquest any són: 

A1.	Consolidar i ampliar les tasques de promoció del voluntariat que es van iniciar en el projecte de voluntariat social executat l’any 2001. 
A2.	Crear punts d’informació a partir de les associacions de solidaritat dels diferents campus de la UPC que serveixin com a espai d’acollida pel voluntariat i per les mateixes associacions. 
A3.	Generar recursos que donin un suport específic per les associacions de solidaritat o iniciatives que puguin sorgir. 
A4.	Impulsar un espai de coordinació i intercanvi entre les diferents associacions de solidaritat de la UPC. 
A5.	Fer campanyes periòdiques de sensibilització amb l’objectiu de fomentar l’esperit crític i el compromís vers l’acció transformadora.
A6.	Articular un grup de voluntaris amb una formació específica per al treball amb la gent gran.
A7.	Coordinar la formació dels estudiants que donen classes d’informàtica les aules de gent gran de la Fundació “la Caixa”.

PROGRAMA D’ATENCIÓ A ESTUDIANTS AMB NECESSITATS EDUCATIVES ESPECIALS 
Aquest àmbit d’actuació està encaminat a la promoció de l’autonomia personal i de l’entorn amic dels estudiants amb necessitats especials (disminuïts físics, sensorials, etc). Amb l’objectiu d’aconseguir una millora de la qualitat de vida dels estudiants, es pretenen desenvolupar tasques d’acompanyament, d’atenció personalitzada i, sobretot, accions encaminades a augmentar l’autonomia personal de les persones amb disminució. Les activitats, dutes a terme per professionals contractats i per voluntaris, són les següents:
 
B1.	Donar assessorament psicològic, pedagògic i jurídic a estudiants i professors.
B2.	Formació específica dirigida al professorat.
B3.	Realitzar activitats periòdiques de sensibilització específica dirigida a tota la comunitat universitària.
B4.	Donar assessorament sobre l’ús i l’adequació dels ajuts tècnics.
B5.	Canalitzar el voluntariat procedent del Programa de Voluntariat Social.

SERVEI D’ORIENTACIÓ I ASSESSORAMENT PERSONAL
Aquest servei d’atenció pretén donar suport als estudiants en les problemàtiques quotidianes generades pels propis estudis o per la situació particular de cada persona. És pretén donar resposta a les necessitats de tipus psicològic, de rendiment acadèmic o conflictes familiars o afectius que puguin existir entre els estudinants de la UPC.  Per a gestionar el servei es contracta una persona especialitzada (psicòleg/pedagog). Les activitats previstes són les següents:
  
C1.	Donar assessorament en la resolució de conflictes personals.
C2.	Orientar en la resolució de problemes de rendiment acadèmic.

7. PRESSUPOST 	

PRESSUPOST ANY 2002	
Recursos Humans	
Tipologia	Hores	Cost unitari pta	Subtotals pta	Subtotal EUROS	
1 director a 40h/setmana 14 mesos	2240	1.850 pta	4.144.000 pta	       18.174,61 € 	
1 psicòleg a 20h/setmana 14 mesos	1120	1.850 pta	2.072.000 pta	         9.087,30 € 	
4 becaris a 20h/setmana 11 mesos	3500	760 pta	2.660.000 pta	         7.993,46 € 	
 	Total RRHH	8.876.000 pta	       35.255,37 € 	
Recursos Materials	
Descripció	Subtotals pta	Subtotal EUROS	
Elaboració i edició de materials de difusió	280.000 pta	         1.682,83 € 	
Material fungible	65.000 pta	           390,66 € 	
Telèfon	25.000 pta	           150,25 € 	
Fotocòpies	40.000 pta	           240,40 € 	
Adquisicions bibliogràfiques	10.000 pta	             60,10 € 	
Mobiliari d'oficina	100.000 pta	           601,01 € 	
Material informàtic	300.000 pta	         1.803,04 € 	
 	Total RRMM	820.000 pta	         4.928,30 € 	
Recursos Tècnics 	 	
Descripció	Subtotals pta	Subtotal EUROS	
Lloger d'exposicions - Campanyes de sensibilització (4)	800.000 pta	           601,01 € 	
Contractació serveis formatius per a voluntaris (10 cursets)	250.000 pta	           480,81 € 	
 	Total 
RRTT	1.050.000 pta	         1.081,82 € 	
Viatges i estades	 	
Descripció	No.	Cost unitari pta	Subtotals pta	Subtotal EUROS	
Desplaçaments interns a Barcelona  	100	175 pta	17.500 pta	           105,18 € 	
Mitges dietes	16	1.300 pta	20.800 pta	           125,01 € 	
Desplaçaments campus fora Barcelona	50	1.500 pta	75.000 pta	           450,76 € 	
Viatges nacionals	4	50.000 pta	200.000 pta		
 	Total Viatges	313.300 pta	           680,95 € 	
	11.059.300 pta	  66.476,73 € 	
  Total Projecte	11.064.669 pta	  66.500 €